
DISPUTATIO  MEDICA 

IN  AUGURALIS 


y^VUONIAM  leges  hujus  inclytae  Acade- 
miae  ab  omnibus,  qui  fummos  honores 


in  medicina  petunt,  fpecimen  fcientiae  medi- 
cae exigunt,  his  legibus  obtemperaturus,  quae- 
dam de  Rubeola  fcribere  datui,  morbo  certe 
haud  parvi  momenti,  quippe  cum  vix  quifpi- 
am  hominum  eft  quin  vel  femel  lic  laboret 
ante  legitimam  aetatem. 

I 

DEFINITIO. 

\ 

\ 

Cullenus,  nuper  Profeflor  celeberrimus 
nofter,  morbum  de  quo  tradamus  fic  defini- 
vit, “ Synocha  contagiofa,  cum  fternutatione, 

“ epiphora,  et  tufli  ficca,  rauca.  Quarto  die, 

) 9 # 

“ vel  paulo  ferius,  erumpunt  papulae  exiguae, 

“ confertae,  vix  eminentes,  poft  tres  dies, 

“ in  fquamulas  furfuraceas  minimas  abeun- 

“ tes.” 


HISTORIA. 

Medicis  feculorum  mediorum  Rubeola 

« - 

primo  innotuit.  Morbus  enim  hic  principio 
in  ^Egypto,  et  in  locis  Arabiae  interioribus, 
finem  vetfus  feculi  fexti,  vel  initio  feptimi, 
comparuit ; atque  ex  his  terris,  cum  armis 

Sara- 

Saracenorum  progrediens,  vel  cum  com- 
mercio mercatorum  diffufus,  per  Hispaniam, 
et  deinde  per  totas  Europa  partes,  vagatus 
eft.  Morbus  procul  dubio  admodum  conta- 
giofus  eft,  et  quandoquidem  neminem  fecun- 
da vice  afficit,  aetatem  teneram  praecipue  ado- 

» 

jritur. 

Quanquam  autem  Rubeola  in  quaelibet  an- 
ni tempora  cadere  poteft,  riienfe  Januario  ple- 
rumque, vel  ad  plurimum  vernis  temporibus, 
ingreditur,  circa  aequinodlium  vernum  maxi- 
me graflatur,  et  menfe  Junio  fere  penitus  eva- 
nefcit.  Incipit  horripilatione,  cum  calore  et 

— X 

frigore  viciflim  alternantibus  ; his  fuperveni- 
unt  febris  continua,  litis,  appetitus  proftratus, 
calor  intenfus,  lingua  arida,  raro  licca,  tuflis 
moleftiffima,  capitis  gravedo,  fomnolentia, 
coryza,  et  fternutatio  frequens.  Oculi  fcintil- 
lantes  humorem  tenuem  diftillant,  facies  rubef- 
cit,  palpebrae  tument.  Vomitus  faepe  adeft, 
faepius  vero  diarrhoea. 


(Quarto 

Quarto  circiter  die,  plerumque,  maculae 
parvae,  rubrae,  in  facie  erumpunt,  morfus  pu- 
licum aemulantes,  quae,  audlae  numero  et  mo- 
le, coalefcunt,  vet  maculas  majores,  forma  et 
magnitudine  varias,  conftituunt.  Hae  macu- 
lae tadlu,  fed  non  vifu,  fupra  cutem  eminere 
percipiuntur.  Poftea  papulae  limiles  per  pec- 
tus, ventrem,  brachia,  crura,  ac  femora,  fpar- 

i 

fae,  apparent : tamen  in  his  locis  non  ita  di- 
ftin&ae  funt,  neque  in  altum  adeo  efferuntur. 


Eruptis  papulis,  naufea  et  vomitus  plerum- 
que ceffant,  aut  faltem  mitefcunt,  fed  febris 
intenditur,  tuffis  augetur,  et  fpirandi  difficul- 
tas ; epiphora  etiam  et  cephalalgia,  capitifque 
gravedo,  adhuc  durant. 


Tumor  faciei  fexto  ut  plurimum  die  fubfi^ 
dere  incipit,  maculaeque  minus  coloratae  fi- 
xmt : in  corporis  autem  partibus  reliquis,  ma- 
culae  adhuc  latiffimae,  ac  ruberrimae,  appa- 
rent.  . , 


O&avQ 

O&avo  die  maculae  faciei  evanefcunt,  et 
perpaucae  in  aliis  partibus  confpiciuntur. 

Nono  die  penitus  vifum  fugiunt,  cutis  fa- 
ciei, nonnunquam  et  totius  corporis,  quali  fa- 
rina confpergitur,  cuticula  etiam  rupta  fqua- 

mis  furfuraceis  decidit. 

' . * \ ■ / 

\ ^ 

Febris  et  tuffis  in  hoc  ftadio  morbi  aliquan^ 
do  mitigantur,  et  aegrotus  cito  convalefcit, 
faepius  autem  hae  intenduntur,  nam  hoc  pecu- 
liare habet  Rubeola,  quod  maculis  evanefcen- 

tibus,  debito  quamvis  morbi  tempore,  febris 

» ~ 

increfcat,  tuffis  augeatur,  et  refpirandi  difficul- 
tas, imo  et  faepe  peripneumonia  fequatur 

* • 

Diarrhoea  aliquando  morbo  fupervenit,  ali- 

\ 

quando  moleftiffima  fit,  et  per  plures  hebdo- 
madas perflat ; inde  fubfequuntur  nonnun- 
quam abdomen  tumidum,  et  maxime  tenfum, 

corporis 


* Van  Swieten. 

corporis  reliqui  fumma  macies,  tandemque  ta- 
bes exitiofa. 

% . 

Hic  morbi  curfus  regularis  vel  ordinarius 

eft,  quem  clarifiimus  Sydenhamus  tam  accu- 

« ' 

rate  defcriplit ; interdum  vero  decurfus  minus 
regularis  eft,  et  fymptomata  graviora  comi- 
tantur. 

Puftulae  nonnunquam  citius,  nonnunquam 
ferius  multo  apparent,  et  faepe  artus,  et  trun- 
cum corporis,  primo  occupant.  Aliquando 

* 

veli  penduli  palati,  et  tonlillarum,  affedio  in- 
flammatoria comitatur.  Aliquando  maculae 
fupra  cutem  furgunt,  pullulis  variolarum  fi- 
miles,  et  fecundo  morbi  die  cernuntur  *.  Non- 

V 

nunquam  evanefcentibus  papulis  cuticula  non 
defquamatur.  Interdum  maculae  derepente 
retrocedunt,  et  mox  fubfequuntur  praecordio- 
rum oppreflio,  aegrimonia  in  pedore,  et  deli- 
cum. 

Aliquando 

* Vid.  Edin.  Med.  ElTays,  tona.  2. 

Aliquando  diathefis  putrida  hunc  morbura 
Comitatur,  ubi  major  debilitas,  et  oculorum  in- 
flammatio plorans,  adfunt,  cum  capitis  gravi- 
tate maxima,  et  febri  ardente,  maculis  fecun- 
do die  per  totum  corpus  erumpentibus,  ingra- 
vefcente  tuffi  et  ophthalmia.  Tum  de  calore 
admodum  intenfo,  et  inquietudine  corporis, 
cum  anxietate,  agger  conqueritur.  IN il  ex 
pedore  exfcreatur.  Refpiratio  perquam  diffi- 
cilis efl,  cutis  ficca,  lingua  arida,  plerumque 

fufca  et  fqualida,  cum  fiti  inGitiabili.  Fauces 

■ \ 

colorem  violaceum  et  fubatrum  offendunt, 
Pulfus  parvus,  frequens,  raro  plenus,  et  debi- 

i 

litas  maxime  urgens,  adfunt.  Poff  dies  qua- 
tuor  vel  quinque,  vel  paulo  ferius,  eruptio, 
calor,  et  inflammationis  figna  alia,  evanef- 
cunt ; exulcerationes  fere  infanabiles  oculo- 
rum fupervenitrnt, litis  plerumque  ceflat,  fymp- 
tornata  autem  caetera  augentur,  et,  cum  pnlfu 
velociffimo,  debiii,  inaequali,  fummaque  debi-. 

litate  luhfequente,  >et  prxfertim  ff  in  hoc  fla- 

/ 

dio 

dio  morbi  diarrhoea  adfit,  delirio  fupervenien* 
te,  mors  cito  finem  vitae  imponit  *. 


DIAGNOSIS. 

Morbi  qui  Rubeolam  maxime  fimulant,  ca- 
tarrhus,  miliaria,  variola,  varicella,  et  fcarla- 
tina,  funt.  De  his”  in  ordine  dicam. — Impri- 
mis de  Catarrho. 

Cum  fymptomata  catarrho  propria,  rubeo- 
lae  communia  etiam  fint,  difcrimen  inter  hos 
morbos,  priufquam  maculae  eruperint,  haud  ex 
facili  patet.  In  catarrho  autem  plerumque 
fymptomata  omnia  mitiora  funt,  febris  non 

i 

tam  vehementer  ardet,  neque  aegrimonia  in 
pedore,  nec  fpirandi  difficultas,  adeo  tantum 
aegrotum  opprimunt ; neque  eft  tuffis  tam  ari- 
da, nec  rauca,  in  hoc  quam  in  ifto  morbo. 
Confiteor  plane  inter  rubeolam  et  catarrhum 

contagiofum, 

* Vid.  Clar.  Watson  Med.  Obf.  Lond.  tom.  iv. 

contagiofum,  ut  anno  1782  comparuit  *,  pri- 
mis morbi  diebus,  me  vix  diftin&ionem  ullam 
certam  invenire  : refpicienda  eft  aeris,  confti- 
tutio,  et  morbi  epidemici  graftantis  natura,  ex 
..quibus  morbi  genus  optime  cognofcatur  : 
eruptis  vero  maculis  non  amplius  caufa  dubi- 

Jp 

tandi  erit. 

# / 

In  miliaria,  papulae  in  facie  nunquam 

cernuntur  : ferius  multo,  quam  in  rubeola, 
erumpunt : citius  retrocedunt : fudor  etiam 
olidus  adeft,  abfque  tufli  vel  fternutatione. 

1 

A variola  et  varicella,  rubeola  facile  dis- 
criminatur. Si  excipias  eruptionem,  nullum 
fymptoma  commune  habent.  Licet  enim  in 
variolis  confluentibus,  facies  prima  eruptionis 
rubeolae  fimillima  fit,  fymptomata  alia  com- 
munia tam  valde  difcrepant,  rnt,  fi  animus  his 

B advertatur, 

* Vid.  Med.  Communicat,  vol,  2, 


\ 

advertatur,  diftin&io  inter  hos  morbos  haud 
difficilis  fuerit. 

In  febre  fcarlatina,  neque  coryza,  neque 

...  i 

epiphora,  eft.  Maculae  citius  quam  in  rubeo- 
la  appareat,  majores,  latiorefque,  cum  ru- 
bore univerfo  per  faciem  et  totum  corpus 
diffufo,  cernuntur.  “ In  febre  fcarlatina,  uni- 
“ verfa  cutis  maculis  parvis,  rubris,  interftin- 
“ guitur,  quae  tamen  et  crebriores  et  latiores 
“ funt,  et  magis  rubent,  neque  adeo  uniformes 
u funt,  ac  maculae  illae  quae  morbillos  con- 
“ ftituunt*.”  Cutis  compreffa  albefcit.  Tuf- 
lis  aliquando,  fed  non  neceiTario,  fcarlatinam 
comitatur.  Ita  opinatur  Witheringus  hu- 
jus morbi  narrator  fideliffimus  : “ I confefs 
“ to  have  met  with  one  cafe  of  the  fcarlatina, 
“ in  which  a troublefome  cough  arofe  upon 
“ the  feventh  day,  and  difappeared  on  the 
“ tenth  ; but  in  the  meafles  it  is  a leading 

“ fymptonv 

* Celeb.  Van  Swieten.  tom.ii*  pag.  401. 

w fymptom,  and  continues  not  only  during 
4t  the  eruptive  fever,  but  for  many  days  after- 
4t  wards*.” 

y 

* _ 

PROGNOSIS. 

Hanc  in  propitiam  et  infaujlam  dividemus. 

■ m 

Propitia . — Quando  rubeola  mitis  eft,  et  re- 
gularis, fymptomatis  ordinem  folitum  fervan- 

\ 

tibus,  fi  perite  tradetur,  brevis  et  fauftus  mor- 

4 

bi  finis  fperandus  eft.  Verbis  Sydenhami 
Cxperientifiimi  “ omni  prorfus  periculo  va- 
u eant  morbilli  fi  modo  perite  tradentur  f.” 

Quo  citius  erumpunt  maculae,  eo  fere  mi- 

/ 

tior  morbus ; tutiflimus  vero,  ubi  puftulae  ni- 
mium ruboris  non  habent  Si,  quarto  ab 

eruptione 

.*  Withering.  on  the  Scarlet  Fever. 
f Sydenham.  de  Morbillis.  % Illuft.  Mead. 

eruptione  die,  rite  defquametur  cutis,  non 
eft  quid  timendum  *. 

Infaujla. — Ubi  morbus  mali  moris  eft,  cum 
fymptomatum  concurfu  irregulari,  vel  febre 
typho  comitante,  finis  incertus  et  faepe  exitio- 
fus  erit. 

r ' 

Rubeola  puftulofa  magis  exitialis  eft  quaiq 
regularis,  quae  in  altum  non  agitur. 

Malum  eft,  ubi  ingens  accedit  febris,  ve- 
hemenfque  fpirandi  difficultas,  et  inquietudo 

i 

corporis,  et  multa  fitis,  et  infirmae  vires,  ad- 
funt. 

Ubi  maculae  pallefcunt,  aut  livefcunt,  even- 
tus peffimus  timendus  eft  : imo  “ morbilli  li- 
“ vefcentes  plures  quam  ipfae  variolae  ne- 
“ eant  f.” 

Cum 

* Huxitamus.  •{■  Ibid.  de  Aere  et  Morb.  epidem* 

Cum  maculae  derepente,  ante  tempus  mor- 
bi debitum,  rurfus  occuluntur,  aegroti  ple- 
rumque pereunt.  Si,*  pullulis  abeuntibus, 

■>  1 

ullo  morbi  temjpore,  fubfequantur  oppreffio 
praecordiorum,  cum  fpirandi  difficultate,  fe- 
brique adaudla,  metuendum  eft  ne  fuperveni- 
ant  peripneumonia  et  delirium. 

Diarrhoea  mitis  fub  initium,  vel  finem  mor- 
ti) 

bi,  haud  fignum  malum  eft.  Salivationes 
etiam  moderatae  non  funt  timendae.  Verbis 
Hoffmanni,  Diarrhoea  et  falivationes  ni- 
“ miae,  incongruo  morbi  tempore,  obortae, 
“ ftatum  pejorem  afferunt,  licet  moderatae  hae 
“ evacuationes,  fi  in  principio  et  fine  morbi 
“ critice  incidunt,  plus  plerumque  profint 
“*  quam  obfint 


CAU- 


* Hoffman.  Illuft.  de  Morbillis. 

C A U S M. 

Minime  difputatur  apud  Medicos  de  rubeo- 
lae  caufa.  Inter  omnes  conflat  hunc  morbum 
ex  contagio  quodam  fpeciali  oriri : trnnfmif- 
fio  frequens  morbi  ad  aflantes  et  ad  totas  fa- 
milias, iflam  fententiam  fatis  comprobat ; mo- 
dufque  etiam,  quo  per  urbes  et  regiones  Eva- 
gatur, eandem  demonflrat.  Quae  vero  fit 
iftius  contagii  natura  fpecialis,  vel  qua  ratione 
contagium  hoc  morbum  fuum  proprium  effi- 
ciat, nobis  omnino  funt  incognita.  Caufae 
morborum  multiplices  funt,  plerumque  ob- 
fcurae,  interdum  infcrutabiles ; contagiorum 
autem  variorum  in  corpus  humanum  effedus 
varios  quotidie  videmus.  Neminem  plus  una 
vice  adoritur  rubeola  ; licet  igitur  ex  eo  infer- 
re, in  corpore  humano  aliquid  a partu  ufque 
ineffe,  contagii  adioni  favens,  et  hoc,  quic- 

quid 

quid  fit,  caufam  pradifponentem  vocamus.  Pars 
quaedam  fanguinis,  vel  fluidorum  aliorum, 
forfan  efl,  quae,  quafi  fomes,  contagio  fubfer- 
viat ; forfan  in  fyftemate  nervofo  aliquid  inefl 
huic  potentiae  obnoxium,  quod,  poft  morbum 
paflum,  aut  mutatur,  aut  fugatur,  adeo  ut  po- 
ftea  iners  omnino  evadat. 

Infantes  et  pueri,  magis  quam  fenes,  ru- 
beolae  funt  expoliti,  quia  fortafle  fomes  in  hac 
aetate  tenella  plus  abundet ; forte  ex  forma  de- 
biliore ; probabile  enim  efl,  quo  debiliores  vi- 
tae vires  fuerint,  eo  facilius  vi  contagionis  cor- 
pus efie  fuccubiturum.  Quamvis  etenim  om- 
nes, et  juvenes  et  fenes,  robufli  infirmique,  his  ' 

1 

potentiis  proclives  fint,  tamen  certum  efl,  om- 
nia, quae  vitae  vires  fubducunt,  et  abfumunt, 
homines  morborum  aggreflioni  magis  obnoxios 
reddere.  Quandoquidem  porro  morbus  per 
longum  tempus  quiefcere  videtur,  aliquando 

1 

fparfim  vagari,  aliquando  per  regiones  totas 

propagari. 

propagari,  proinde  non  ablimile  eft,  contagium 
hoc  effoetum,  vel  innocuum  fore,  ni  alia  ne- 
fcio  qua  caufa,  adjuvaretur,  vel  excitaretur. 
Et  hanc  medici  fere  omnes  in  conditionibus 
aeris  quibufdam  quaeliverunt,  minime  dubi- 
tantes quin  ex  his  caufa  remota  morbi  orire* 
» 

tur. 

Procul  dubio  aeris  qualitates  variae  morbo- 
rum multorum  caufas  efficiunt;  nam,  quibuf- 
dam anni  temporibus,  quidam  morbi,propa- 
gantur,  nunc  longe  lateque  diffunduntur,  om- 
nes contagione  profternentes ; nunc  impoten- 
ter lenteque  ferpunt,  quali  pabulo  carentes, 
paulatim  dormiunt,  feu  penitus  ceffant.  Sic 
Homius,  Materiae  Medicae  nofter  Profeffor  ce- 
leberrimus, dicit : “ Quaedam  miafmata  mor- 
“ bifica,  uti  variolarum  et  morbillorum,  alia- 
“ rum  regionum  indigenae,  per  aerem  propa- 
“ gantur,  fefe  in  corpore  humano  multipli* 
“ eant,  iterumque  viribus  audis  exeunt  , ad 

“ eofdem 

“ eofdem  morbos  propagandos,  aliquando  ma- 
“ gis,  aliquando  minus,  fecundum  aeris,  et 
“ corporum  difpolitionem  agunt,  fed  nun- 
“ quam  omnino  debellantur  Haec  etiam 
Huxhami  fagaciftimi  fententia  fuit ; “ Atqui 
“ nili  una  confpiret,  contagium  fovens,  aeris 

1 

“ conftitutio,  faepe  vel  intra  unum,  alterumve, 
“ domicilium,  in  ipfis  quali  extinguitur  mor- 
“ bus  f Non  difputatur  igitur,  vel  atmo- 
fphaerae  vel  coeli,  conditiones  quafdam,  ad 
miafm&ta  morbifica  propaganda,  necelfarias 

elfe  ; nequaquam  vero  confentitur  irrqua  qua- 

\ " 

litate  fpeciali  id  reperiatur.  Hoc  jacet  in  te- 

\ 

nebris  adhuc,  et  femper  fortalTe  jacebit.  Hu- 
jus inveftigationi  Huxhamus  multam  operam 
dedit,  fed  parum  profecit.  Multum  etiam  la- 
boravit Sydenhamus,  qui  dicit,  “ Quamvis 
“ autem  diverfas  diverforum  annorum  habi- 
“ tudines  quo  ad  manifellas  aeris  qualitates 
“ maxima  qua  potui  diligentia  notaverim,  ut 

C “ vel 

* Cl.  Homius  Prin.  Medie.  fe£t.  iii.  pag.  7. 
f Huxh.  de  Aere  et  Morb.  epidem. 

“ vel  exinde  caufas  tantae  epidemicorum  vi- 
il  cifiitudinis  expifcarer,  me  tamen  ne  hilum 

“ quidem  hadtenus  promoveri  fentio,  quippe 

/ 

qui  animadverto,  annos,  quoad  manifeftam 
“ aeris  temperiem,  fibi  plane  confentientes, 

4- 

\ 

**  difpari  admodum  morborum  agmine  infe- 
“ (lari,  et  vice  verfa 

Cavfa  proxima  rubeolae  eft  contagii  hujus 
fpecialis  a&io,  faventibus  caufis  remotis,  in 
difpofitionem  corporis  praedilponentem  ; quali 
(limulus  peculiaris,  fui  generis,  membranas 
mucofas,  et  glandulas  in  his  litas,  praecipue 
afficiens. 


RATIO  SYMPTOMATUM. 
Obfervationibus  nunc  fatis  conflat,  mate- 

i i ■ i 

riem  quandam  contagiofam  fubtiliflimam,  per 
£ieradiffufam,pro  caufa  rubeolae  habendam  efle. 

Ex 


* Sydenham»  de  Morbis  epidemicis. 


DE  RUBEOLA. 


*9 


Ex  hoc  fonte  rationem  fymptomatum  dedu- 

* 

cere  conamur.  Hoc  virus  ftimulans,  et  acre, 
membranam  mucofam,  et  eam,  Schneideriana 

didam,  praefertim,  partefque  alias  tenuiter 

\ 

tedas,  infeftat,  et  in  hoc  modo,  ut  in  parte^ 

varias  agit,  fvmptomata  varia  oftendit.  Cum 

_ • ■ «• 

nafum  et  oculos  afficit,  epiphorai  coryza , et 
Jlernutatio , fequuntur,  his  enim  adionibus  ex- 
citatis, vis  naturae  medicatrix,  miafmata  morbi- 
fica  abluere,  et  fugare,  conatur. 

Affiedis  membranis  quae  fauces,  laryngem, 
et  cavum  pulmonum,  veftiunt,  raucedo , ex 
harum  partium  ariditate,  et  tujjis , ex  irrita- 
tione continua,  fuperveniunt.  Halitus  enim 

blandus  fubtilifque  has  partes  continuo  humec- 

\ 

tat,  et  perquam  necefiarius  is  eft  modulatio- 
nem debitam  voci  dare  ; hoc  autem  exficcato, 
vox  harmonia  caret,  et  rauca  fit.  Ubi  ve- 
ro quivis  humor  acris  fauces,  laryngem,  vel 
membranam  internam  pulmonum  irritat,  fe- 
cundum leges  corporis,  tujfnn  immediate  exci- 
tat, 

tat,  ad  caufam  irritantem  fugandam  ; et  irri- 
tatione perpetuo  vexante,  tufiis,  ut  in  rubeola, 
continua,  et  moleftiffima  fit. 

i 

i 

' Si  materies  morbifica,  per  longum  tempus, 
arteriolas,  et  glandulas,  in  fuperficie  pulmo- 
num interna,  fitas,  irritare  perftet,  tubercu- 
la formantur,  quae  vafa  fanguifera  compri- 
mendo, effufiones  fanguinis,  five  ex  ruptis  va- 
lis,  five  ex  tranfudatione,  faciunt,  et  haemop- 
tyfin,  ulcufculaque  etiam  quae  mali  moris* 
funt.  Inde  exfcreatio  puris,  et  ejufdem  ab- 
forptio,  quae  febrim  hedicam,  et  phthifin  ve- 
ram, inducit. 

Omnibus  plane  apparebit,  qui  connexionem 
intimam  inter  pulmones  et  fuperficiem  corpo- 
ris non  ignorant,  quot  et  quanta  mala  haud 
dubio  regrelfum  fubitum  papularum  rubeolae 
confequantur.  Papulis  enim  citius,  quam 
oporteat,  retrocedentibus,  fanguis  ad  interiora 
ex  partibus  extremis  dirigitur,  oppletifque 

pulmonibus, 

pulmonibus,  congeftiones,  et  effufiones  fub- 
fequuntur,  quae  liberum  pulmonum  motum 

impedientes,  dyfpnceam  inducunt.  Si  vero 

\ 

vaforum  extremorum  pulmonum  fpafmus  ad- 
iit, cum  cordis  arteriarumque  adlione  valida, 
peripneuvionia , live  pulmonum,  vel  membrana- 
rum, quae  eos  veftiunt  et  ambiunt,  affedlio  in- 
flammatoria, fupervenit. 

Delirium  quoque  ex  cerebro  limiliter  affec- 
to ortum  Tuum  ducit.  Nam  quacunque  cau- 
sa circuitum  fanguinis  per  pulmones  impedis, 
eadem  causa,  recurfum  ejus  ex  capite  ad  ven- 
triculum cordis  dextrum  prohibes  \ inde  autem 
faciei  fuffuliones,  cerebri  oppletiones,  effulio- 
pes,  delirium,  et  coma,  oriuntur. 


RATIO 

RATIO  MEDENDI. 

Ex  didis  de  caulis,  hiftoriaque  rubeolae,  na- 
tura morbi  colligenda  eft.  • Curationem  nunc 
exequi  oportet  ; — quam  ut  melius  exponam, 
ni  fallor,  utile  erit,  morbum  in  ftadia  tria  di- 
vifum  confpicere.  Primum  ftadium  morbum 
refpicit  priufquam  maculae  eruperint.  Secun- 
dum, poft  macularum  eruptionem  ad  cuticu- 
lae defquamationem  ufque  morbum  complec- 
titur. Tertium  fequelas  comprehendit. 

Quapropter  conlilia  fequentia  adhibenda 
funt. 


i.  Diathelin  corporis  phlogifticam  minu- 
ere, et  irritabilitatem  ejus  inordinatam  fe- 
dare. 

2.  Symptomata  quaedam,  quae  morbum  ex- 
afperant,  mitigare,  vel  amovere,  et  motum 

fluidorum  ad  fuperficiem  corporis  dirigere# 

* • 

3.  Reliquiis  morbi  occurrere. 

t 

1.  Quandoquidem  in  rubeola  periculum 
maximum  ex  difpofitione  corporis  irritabili, 
vel  inflammatoria,  oritur,  ne  quid  mali  inde 
eveniat,  imprimis  cavendum  eft.  Hoffman- 
ni  illuftriflimi  fi  verbis  utar:  “ Qui  pernicia- 
“ libus  his  morbis  pereunt,  ut  plurimum,  par- 
“ tium  internarum  ex  inflammatione,  et  fub- 
“ fequente  fphacelatione,  vel  fuffocatione,  per 
“ anginam,  et  catarrhum  fuffbcativum,  mori- 
“ untur  Prima  igitur  lit  cura  bene  per- 
pendere, primulo  morbo,  fi  intra  moderami- 
na jufta  vitae  vires  retineantur.  Ubi  morbus 
mitis  eft,  quem  febris  non  vehemens  movet, 
medicamentis  multis  non  eget.  Sufficit  ibi 
adminiftrationem  antiphlogifticam  adhibere, 

diluentia 

* Hoff.  fe£t.  ix.  ch.vi.  tom.  2. 

diluentia  tepida  affatim  propinare,  jufcula  te- 
nuiora, deco&aque  ex  hordeo,  adminiftrare. 
Haec  nutrimenti  fatis  praebent,  fanguinem,  et 
corporis  humores  alios,  diluunt,  acrimoniam 
obtundunt,  et  leniter,  fine  calore,  diaphorefin 
promovent.  Re&e  etiam  eodem  tempore  ae- 
grotus admonetur,  ne  fe  adtioni  frigoris  in- 
confulte  objiciat;  frigus  enim  omnia  conftrin- 
git,  perfpirationem  impedit,  et  humores  inte- 
riora verfus  cogit.  Caveat  nihilominus  calo- 
rem vitare  ; calor  enim  motum  fluidorum  ni- 
mis auget,  febrim  intendit,  et  inflammationi- 
bus internis  viam  facilem  praebet. 

Ubi  vero  morbus  gravior  efl,  opem  medici 
perquam  fedulam  poftulat.  Regimen  anti- 
phlogiflicum  accuratifiime  adhibendum  efl. 
Oportet  aegrum  in  cubiculo,  vel  etiam  in  lec- 
to per  dies  duos  trefve  fe  continere,  dum 
fymptomata  faeviunt.  Caveat  autem  ne  cubi- 
culus  nimis  calelcat,  ac  ne  plus  llraguli  indu- 
atur quam  frigoris  fenfum  arcere  fufficiat. 

“ Erum- 

“ Erumpentibus  morbillis  ab  aere  frigido  ma~ 
u didifque  fudore  induliis  fummopere  caven- 
“ dum  eft,  his  enim  creberrime  repercutiun- 
“ tur  exanthemata,  neque  interea  aeftuofo  in 
“ aere  continendus  eft  aeger,  nec  ftragulis 
“ onerandus,  nam  et  fpirandi  difficultatem 
“ adaugent,  et  fudores  immodicos  eliciunt 
Calor  optimus  is  erit,  quem  quinquagefimus 
quintus  thermometri  Fahrenheitiani  gradus, 
aut,  ad  maximum,  fexagelimus  quintus,  indi- 
cat. Confugiendum  quoque  eft  illico  ad  re- 
media efficaciffima,  quae  funt,  fanguinis  miffio, 

9 

refrigerantia,  demulcentia,  anodyna,  epifpafti- 
•* 

ca,  emetica,  et  pediluvium. 

i 

4 

S angumis miffio. — Sanguis  copiose  detrahen- 

\ 

dus  eft,  et  haec  evacuatio  repetenda,  modo 
ferant  vires,  donec  diathefis  phlogiftica  fatis 
minuatur.  Quo  citius  mittatur  fanguis  eo 
melius.  Sanguinis  enim  detra&io  praecipuum 

D reme- 


# Huxh.  de  Aere  et  Morb.  epidem. 

remedium  eft  ad  difpofitionem  inflammatori- 
am corporis  minuendam,  nil  etiam  plus  po- 
teft  ad  adlionem  cordis  arteriarumque  enor- 
mem cohibendam,  relaxationem  enim  facit, 
nimium  fanguinis  curfum  mitigat,  et  inflam- 
mationem adimit. 

t 

Refrigerantia . — Ex  his,  acida,  et  fales  me- 
dii, maxime  funt  accommoda. 

Acida  vi  fedativa  pollent,  circuitum  fangui- 
nis  audum  fedant,  calorem  imminuunt,  fitim 
levant,  urinam  movent,  et  perfpirationem  ex- 
citant. Acidis  vegetabilibus  et  foffilibus  prae- 
cipue utimur,  priora  vero  multas  ob  rationes 
anteponimus. 

Sales  medii  fluida  ad  fuperficiem  corporis 
invitant,  quin  et  ftri&uram  cutis  folvunt,  per- 
fpirationem eliciunt,  caloremque  abnormem 
minuunt,  alvi  fol titionem  lenem  faciunt,  et 


urinas 

urinae  fecretionem  movent.  Opportunum  igi- 
tur erit  acida,  aut  vegetabilia  aut  foffilia  cum 
potu  ordinario  adhibere,  et  fales  medios,  inter 
quos  eminet  nitrum  propinare.  Sic  vafcula 
extrema  aperta  fervabuntur,  quo  exitus  faci- 
lis maculis  erumpentibus  praebeatur. 

2.  Demulcentia. — Tuffis  aliquando  admodum 
fevera,  moleftaque  fit,  adeo  ut  necefie  fit  feveri- 
tatem  ejus  compefcere.  Huic  confilio  demul- 
centia funt  eligenda,  et  manu  liberali  propinan- 
da. Haec  linguam,  fauces,  et  partes  quas  mate- 

1 

ria  acris  morbifica  nunquam  non  infeftat,  illi- 
nendo, irritationem  confopiunt.  Materia  mu- 
cofa  vegetabilium,  vel  olea  blanda  exprefla, 
maxime  in  ufu  funt.  Haec  vero,  cum  magno 
frudlu,  aegroto  fub  forma  eclegmatis,  opio  con- 
jundta,  adhibeantur. 

Opium , anodynis  omnibus  longe  antepo- 
nendum eft.  Nam  hoc,  licet  primo  cor  et 

arterias 

arterias  ad  motus  validiores  excitat,  vi  fedati- 
va,  etiam  et  antifpafmodica,  potitur,  quae  vi- 
ribus ejus  ftimulantibus  longe  antecellit.  O- 
pium  dolorem  fugat,  quietem  facit,  et  con- 
ftri&ionem  vaforum  extremorum  folvit : opii 
proinde  ufus  ad  tuffim  compefcendam,  non 
modo  tutus,  verum  etiam  admodum  efficax, 
et  commendabilis  eft.  Sydenhamus  experi- 
entiffimus  opium  aegrotis  hoc  morbo  laboran- 
tibus, ab  initio  ad  finem  ufque,  propinandum 
juffit.  Huic  fententiae  fuffragatur  etiam  ce- 
leberrimus nofter  Cullenus. 

Pediluviutn.-r-A(\\i?L  tepida  partes  folidas  re- 
laxat, et  vi  fua  antifpafmodica  haud  parum 
confert.  Magnopere  juvat  aegroto  fpafmis  et 
convulfionibus  correpto,  ante  papularum  fci- 
Jicet  eruptionem,  pedes  et  crura  in  aquam  te- 
pidam immergere,  vel  fotus  tepidos  his  parti- 
bus, per  horam  unam  vel  alteram,  admovere, 
opiique  etiam,  eodem  tempore,  dofin  amplam 

porrigere  j 

porrigere ; hoc  enim  modo,  fere,  papulae,  abf- 
que  aegroti  perturbatione,  eliciuntur. 

Simul  ac  macularum  eruptio  in  facie  et  fu- 
perficie  corporis  tota  apparuerit,  fymptomata 
morbi  omnia  nonnunquam  mitigantur.  Ubi 
res  fic  fe  habet,  reliqua  medela  cito  abfolvitur. 
Saepius  vero  malum  ingravefcit,  et  curam  per- 
quam fedulam  exigit.  Quoniam  autem  ex 
irritatione  tuflis  et  derivatione  fanguinis  ad 
pulmones,  periculum  maximum  fit,  ne  con- 
geftiones  et  inflammationes  fiant,  fumma  ope 
nitendum  eft  motum  fluidorum  ex  partibus 
internis  ad  externas  amoliri.  Huic  confilio 
emetica  mire  profunt. 

Emetica , five  ad  vomitionem  ciendam,  five 

/ 

ad  naufeam  folummodo  excitandam,  propina- 
mus. Meliores  vero  effedus  edunt,  experi- 
entia propria  docente,  quum  vomitionem  ple- 
- pam  excitant,  quam  ubi  meram  naufeam  eifi- 

ciunt,, 

ciunt.  Ventriculum  enim  dum  evacuant,  et 
agitant,  membranae  mucofae  gutturis,  et  fau- 
cium glandulas,  ftimulant,  et  mucum  acrem, 

/ > » 

pituitamque  tenacem,  detergunt.  Emeticum 
quinetiam,  cum  opio  et  fale  medio  conjundum, 
remedium  antifpafmodicum  fit  valde  pollens, 
et  multo  magis  ad  fuperficiem  corporis  fluida 
nunc  movet.  Optimum  igitur  medicamen- 
tum eft  malum  ex  pulmonibus  et  partibus  in- 
terioribus amovere,  tuffimque  moleftam  eodem 
tempore  compefcere.  « 

/ 

Epifpajlica  in  hoc  morbi  ftadio  remedia 
haud  parvi  momenti  fiunt.  Multum  difputa- 
tur  apud  medicos  de  adione  veficatoriorum, 
live  ut  ftimulantia,  five  ut  feptica,  fi  ve  ut  eva- 
cuantia, fi  ve  denique  ut  antilpofmodica  agant. 
Ultimae  fententiae  nos  favemus.  Haud  enim 

ut  ftimulantia  agunt,  quia  peripneumonias, 

/ 

aliofque  morbos  inflammatorios  fanaverunt ; 
neque  uti  feptica,  quia  in  typho,  et  aliis  mor- 
bis 

bis  putridis  optimos  effedtus  ediderunt.  Non- 
nunquam  ut  evacuantia  operationem  fuam 
edere,  concedo,  uti  in  eryfipelate,  et  in  opthai- 
mia.  Verum  ex  viribus  eorum  antifpafmo- 
dicis,  plerumque,  plus  expe&o,  quippe  cum 
line  ftimulatione  vel  evacuatione  faspiflime 
morbos  fugant.  Utcunque  fit  difputatio,  pro 
comperto  habeo,  multum  beneficii;  hoc  mor- 
bo laborantibus,  haec  remedia  afferre,  five  ut 
evacuantia,  five  ut  antifpafmodica,  effedus 
fuos  edant.  Iis  praefertim,  qui  ob  tufliculam 
moleftifiimam,  ex  colluvie  acri  pulmones  irri- 
tante, inquietantur,  non  raro  profunt.  Miro 
autem  in  modo  capitis  gravedinem  dolorofam 
tollunt. 

X 

. / 

Nullum  utique  fymptoma  hujus  morbi 
magis  infauftum,  aut  funeftum  efi,  quam 
puftularum  derepente,  ante  "tempus  mor- 
bi debitum,  retroceffio.  Hoffmannus,  ubi 
hoc  accidit,  jubet  cathartica  quamprimum 
propinari,  et  exempla  duo  eorum  ufus  com- 
probantia 

probantia  tradidit ; unus  ex  aegrotis  diarrhoea 
correptus,  cum  puftulae  fubito  retroceflerant, 
brevi  convaluit ; alter,  nullo  alvi  fluxu  fuper- 
veniente,  mortuus  eft.  Huxhamus  vero  nos 
fuadet  corpus  fricare,  et  cardiaca  idonea  por- 
rigere. “ In  hoc  cafu  linteis,  aut  pannis  ca- 
“ lidis,  protinus  confricandum  eft  totum  cor- 
“ pus,  porro  atque  ad  idonea  cardiaca  confu- 
u giendum  eft  Hanc  opinionem  priori 
longe  anteferimus.  Nam,  ut  antea  diximus, 
vis  naturae  medicatrix,  una  ratione,  materiam 
morbi  ex  partibus  internis  ad  externas  dirige- 
re femper  conatur,  ubi  in  corporis  fuperficie, 
fub  forma  macularum,  apparet,  poft  tempus 
debitum,  in  fquamis  furfuraceis  abitura.  Si 
igitur  maculae  citius,  quam  jus  eft,  retrocefle- 

e 

rint,  humorum  confluxus  eft  ad  partes  inter- 
nas, et  proinde  periculum  imminet,  ne  fuffo- 
qatio,  pneumonia,  alvique  fluxus,  fuperveni- 
ant.  Confilia  ideoque  curandi  erunt,  vafa 
fanguifera  deplere,  et  humorum  curfum  ad 
fuperficiem  divertere ; quod  efficiunt  emeti- 
ca, 


* Huxiiam.  de  Aere  et  Morb.  epidem. 

ca,  diaphoretica,  fridiones  corporis,  epifpafti- 
ca,  et  balneum  tepidum. 

Ubi  maculae  violaceae,  aut  atrae  funt,  aliis 
etiam  debilitatis,  aut  putredinis,  fymptomatis 
comitantibus,  curatio  altera,  et  huic  prorfus 
diverfa,  debet  efle.  Non  minus  enim  diicrepat 
rubeola  putrida  a benigna  et  regulari,  quam 
variola  difcreta  a confluente.  Ad  febris  na- 
turam ratio  habenda  eft,  quae,  fynocho  fimi- 

i 

lis,  ex  fynocha  et  typho  compofita  videtur ; 
fub  initio  morbi,  uti  lynocha,  figna  inflamma- 
tionis oftendit,  poftea  autem,  et  finem  verfus, 
vires  vitae  imminuuntur,  uti  in  typho.  Ve* 
hementer  porro  ad  putredinem  proclivis  eft. 
Cautela  ergo  maxima  mehercule  poftulatur, 
ne  evitata  Scylla  in  Gharybdin  irruas.  San- 
guinis detradio  cautifiime  permittenda.  Si 

urgeant  fymptomata  feveriora,  quae  inflam- 

/ 

i \ 

mationem  minitant,  femel,  forfan,  venam  fe- 

care  licet : ne  repetatur  verd,  eft  religiose  in- 

\ /•  „ 

E terdi- 

terd icendum.  Melius  erit  adlionem  cordis 
arteriarumque  inordinatam,  et  corporis  irrita- 
bilitatem audiam,  acidis  libere  fumptis,  minu- 
ere et  confopire  ; aerem  in  cubiculo  aliquanto 
frigidiorem  fervando,  alvum  fubinde  modice 
ducendo  ; pofteaque,  cum  vires  vitae  languef- 
cant,  cardiaca  mitiora,  et  minus  ftimulantia, 
adminiftrando  : ad  hoc  genus  pertinent  cincho- 
na,  amara,  aromatica  aliaque,  quoad  effedlus, 
fimilia.  De  hac  re  vero  non  locus  eft  hic  am- 
plius dilTerere.  Vide  quae  de  morbillis  putri- 
dis fcripiit  celeb.  Watson,  in  Obferv.  Med. 

Lond.  ed.  vol.  iv.  art.  xi. 

\ 

* 

\ 

3.  Non  eft  profedlo  morbi  confecutio  mo- 
leftior  ulla  quam  diarrhoea  mucofa  liquida, 
quae  rubeolam  fcepiftrme  fubfequitur.  Poft 
cuticulae  defquamationem,  fi  fuperficies  arida 
fit,  fine  perfpiratione  infenfibili,  dejedliones 
alvi  moleftiffimae,  et  creberrimae,  aegrotum 
haud  raro  torquent,  nam  confenfus  adeo  inti- 
mus 

V 


I 


DE  RUBEOLA. 


35 


mus  inter  cutem  et  tubum  alimentarium  eft, 
ut,  illa  obftruda,  ad  hunc  humores  immediate 
irruunt. 

,•  i 

Ubi  per  cutem  non  penitus  expellatur  virus 
rubeolofum,  nec  a viribus  vitae  rite  fubiga- 
tur,  inteftinorum  tunicam  villofam  petit,  vafa 

ejus  ftimulat,  fecretionem  intendit,  et  diar- 

> 

/ # 

rhoeam  mucofam,  coryzae  forfan  haud  diffimi- 

* / 

lem,  concitat.  Hanc  iiflere  nil  magis  juvat, 
ut  verbis  Sydenhami  utar,  quam  venam  feca- 
re,  “ Diarrhoea,  quam  morbillos  excipere  di- 
“ cimus,  venae  Tectione  pariter  fanatur*.”  Ita 
tamen  revera  Te  rem  habere  pulchre  fatis  con- 
firmatur hiftoria  quae  fequitur.  Juvenis  ab 
India  Orientali  domum  redux  dyfenteriam 
ibi  pafTus  eft,  quae  per  Biennium  ufque  eum 
tor/it,  fruftra  adverfantibus  medicis  et  medici- 
na, quibus  utrifque  tamen,  invicem  faepius 
mutatis,  diu  ufus  erat.  Tandem  vero,  quaft 

, fumma 

/ 

* Sydenham.  de  Morbillis. 


I 


DISPUTATIO  MEDICA 


fumma  miferia  omnibus  numeris  haud  abfolu- 

r 

ta  eflet,  fradis  omnino  viribus,  frequenti  de- 
jedione  muci,  et  torminibus  ventris  tantum 
non  confedus,  rubeola,  quae  tunc  temporis 
.epidemice  graflabatur,  correptus  aegrotavit ; 
segrotavit  fane,  eo  tamen,  ufque  tantum  (date 
fidem  !)  ut  brevi  penitus  convalefceret,  liber 
omnino  a dyfenteria,  liber  a rubeola.  Super- 
veniens rubeola  profligavit  dyfenteriam.  Suis 
fibi  viribus  exhaqfta  fponte  evanuit  rubeola. 
Hujus  pbenomeni  ratio  quadruplex  eft. 


i 

i.  Dyfenteria  quippe  qiice  in  vetuflatem  diu 
abiit,  vafa  inteftinorum  fecernentia  laxa  et  de- 
bilia fieri  indicat,  at  vero  fuperveniens  febris  in- 
flammatoria,  qualis  in  rubeola  accidit,  ftimu- 
lo  fuo  per  omne  corpus  diffufo,  * tonum  amif- 
fum  his  etiam  cum  reliqu  s vafis  reddit : — 
hinc  flftitur  alvi  fluxus,  et  fedantur  fpafmi. 

; r « A 


Con~ 

2.  Confortium  quod  cutem  inter  et  intefti- 
na  obtinet,  eo  committit,  ut  his  affe&is  illa 
invicem  laboret ; hinc  dyfenteriae  ipfius  me- 
dela abfolvitur  diaphoreticis,  et  hujufmodi 
aliis,  quae  perfpirationem  movent : impedita 
cutis  exhalatio  alvum  feftinat. 

I s ' V 

3.  Mufculorum  motus,  qui  diu  eodem  te- 
nore perftiterunt,  fua  fponte  raro  quiefcunt, 

« 

nifi,  alia  interveniente  causa,  motuum  ordo  u- 
litatus  perturbetur.  Hinc  forfan  rubeola,fub- 
verfo  quem  inftituerat  habitu  dyfenteria,  mor- 
bum exulavit. 

1 v 

\ 

« I 

4.  Quin  et  fi  revera,  ut  monet  Hunter  ce- 
leberrimus, adlio  duplex  in  eodem  corpore 
uno  eodemque  tempore  nulla  efie  poffit,'in 

aprico  eft  ratio,  quare,  approquin quante  rube- 

/ 

ola,  evanefceret  dyfenteria. 


Quo 

Quo  tamen  rectius  et  abfolutius  explicatio- 
nem attingamus,  plures  ex  his  allatis  caulis, 
linml  concurrentes,  in  cenfum  accipi  debent. 

Qua  vero  ratione  alia,  nili  minuendo  vim 
circumeuntis  fanguinis,  quas  febrem  adhuc  ve- 
getam fultinet,  tollit  ejufdem  millio  diarrhoe- 
am, quae  excipit  rubeolam,  in  confelfo  elt,  nos 
penitus  ignorare.  Poli  fanguinis  millionem 
oportet  ea  porrigere  quae  irritationem  intefli- 

i 

norum  confopiunt  et  actionem  eorundem  inor- 
dinatam compefcunt ; juvat  etiam  fluida  ad 
fuperficiem  elicere. 

Ophthalmia. — Huic  morbi  fequelae  occurre- 
re, nil  melius  eft  quam  oculos  a luce  per  to- 
tum morbum  defendere,  et  aqua  rofae  frigida,  * 
vel  folutione  ceruflae  acetatae,  fubinde  lavare. 

Si  vero  nihilominus  ulcufcula  fequantur,  hy- 
drargyri  praeparata  idonea,  cum  oleis  vel  unc- 
tuolis  commilta,  tutum  et  eflicax  remedium 

evadunt : 


/ 


DE  RUBEOLA. 


39 

evadunt:  adhibenda  funt  etiam  ea  quae  alvum 
ducunt,  et  humores  ab  oculis  derivant ; haec 
vero  funt  cathartica,  et  exulceratoria. 

Vente r tumidus. — Si  venter  id  urus  et  tumi- 
dus fit,  cum  corporis  reliqui  macie,  opportu- 
num erit  alvum  fubinde  calomelane  movere, 

i _ 

et  abdomen  diu  et  fedulo  fricare.  Equitatio 
inluper  quotidiana  multum  prodeft. 

Phtbifis. — Quando  hic  morbus  rubeolam 
confequitur,  eventus  faufii  fpes  parva  eft  ; ul- 
cufcula  enim,  quae  pulmonibus  poft  rubeolam 
fuperveniunt,  mali  admodum  moris  funt,  et 
curatu  difficilia.  Ea  adhibenda  funt  quae 
phthifi  maxime  prodefle  cognofcuntur.  De 
his,  adminillratio  antiphlogiftica  ftricliifima  ; 
lac  afininum  ; equitatio  quotidiana,  iub  coelo 
benigno  ; mutatio  coeli  frequens  ; et  exulce- 
ratio inter  codas,  optima  funt.  Quantum 
phthifios  curationi  conducat  mutatio  coeli  fre- 
quens fatis  fuperque  comprobavit  Gxegorius 


noder 

nofler  Profeflor  celeberrimus,  in  DilTertatione 

fua  elegantiffima  et  util illima,  De  morbis  coeli 

mutatione  medendis . De  exulcerationis  inter 

coftas  ufu,  multum  olim  mihi  fcriplit  amicus 

meus  cariflimus,  nunquam  mihi  fatis  lugen- 

\ 

dus,  Gulielmus  Keir,  fandi  Thom^e  Noso- 
comii, nuper  Medicus  ingeniofiffimus — mul- 
tofque  cafus  enarravit  ubi  eventus  laetiffimos, 
ex  ulceratione  lata,  et  alta,  in  latere,  medica- 
mento caultico  fada,  viderat ; quos  ipli  etiam, 
multiplici  experientia,  feliciffime  comproba- 
vimus. 


FINIS. 

